至於云何為『菩薩摩訶薩波羅蜜各有德力』？依《相續解脫地波羅蜜了義經》開示：菩薩摩訶薩波羅蜜各有德力，當知各有四種。何等為四？所謂菩薩摩訶薩：
（四）於未來世得廣大無盡受果報。
由此觀之，如是『四者』，即所謂菩薩摩訶薩波羅蜜各有德力，此為吾等學佛修道者不可不知。何以故？蓋『波羅蜜』者，天台禪門云：一者諸經論中，多翻到彼岸，生死為此岸，涅槃為彼岸，煩惱為中流。菩薩以無相智慧，乘禪定舟航，從生死此岸，到涅槃彼岸，故知約理定以明波羅蜜。二者大論別翻事究竟，即是菩薩大悲，為眾生遍修一切事行滿足故。三《瑞應經》翻度無極，通論事理，悉有幽遠之義。合而言之，故云度無極，此約事理行滿，說波羅蜜。又『德力』者，謂菩薩修無欲行，具諸功德，離諸染著，是名德力。